รองนายกรัฐมนตรี "ประวิตร" ติดตามการแก้ปัญหาน้ำและที่ดินทำกินในพื้นที่ภาคตะวันออก และรับฟังปัญหาความเป็นอยู่ของประชาชน
พล.อ.ประวิตร วงษ์สุวรรณ รองนายกรัฐมนตรี และคณะ เดินทางลงตรวจราชการพื้นที่จังหวัดจันทบุรี ติดตามการแก้ปัญหาที่ดินทำกินและการพัฒนาแหล่งน้ำในพื้นที่ภาคตะวันออก พร้อมรับฟังปัญหาจากประชาชนในพื้นที่ และรับฟังความคืบหน้าการแก้ปัญหาที่ดินทำกิน การพัฒนาแหล่งน้ำ การแก้ปัญหาความมั่นคงไนพื้นที่ ณ ศาลากลางจังหวัดจันทบุรี สรุปภาพรวมปี 2561 - 2565 การพัฒนาน้ำในพื้นที่จำนวน 704 โครงการ มีปริมาณน้ำเพิ่ม 316 ล้านลูกบาศก์เมตร มีพื้นที่รับประโยชน์ประมาณ 95,000 ไร่ ครัวเรือนรับประโยชน์ 17,021 ครัวเรือน สำหรับการแก้ปัญหาที่ดินทำกินในพื้นที่แปลงทุ่งฟ้าผ่ากว่า 4,200 ไร่ อยู่ระหว่างพิสูจน์สิทธิ์โดยชอบด้วยกฎหมายของผู้ครอบครอง และการบริหารจัดการให้ถูกต้อง พล.อ.ประวิตร’ กำชับ สทนช. เร่งดำเนินการพัฒนาแหล่งน้ำต้นทุนในพื้นที่ 3 ลุ่มน้ำภาคตะวันออก และแหล่งนำ้ขนาดใหญ่ 6 แห่งให้เป็นไปตามแผนงานที่กำหนด รวมทั้งเข้าไปศึกษาแก้ปัญหาและบริหารจัดการประตูน้ำ เพื่อลดปัญหาความเค็มของแม่น้ำบางปะกง แม่น้ำเจ้าพระยาและแม่น้ำแม่กลอง จากน้ำทะเลหนุนไปพร้อม ๆ กับการลงทำความเข้าใจและสร้างการมีส่วนร่วมกับประชาชนในพื้นที่ เร่งแก้ปัญหาสิ่งกีดขวางและลำน้ำตื้นเขินในพื้นที่ชุมชนหนาแน่นและพื้นที่ลุ่มต่ำ พร้อมทั้งพิจารณาจัดทำโครงการบรรเทาอุทกภัยเมืองจันทบุรี ฝั่งตะวันตก ( คลองน้ำใส ) โดยให้กระทรวงทรัพยากรธรรมชาติและสิ่งแวดล้อม เร่งรัดสนับสนุนการขอใช้ประโยชน์พื้นที่อ่างเก็บน้ำคลองวังโตนด รองรับการบริหารจัดการน้ำในพื้นที่สำหรับปัญหาของประชาชนที่ได้รับผลกระทบในพื้นที่แปลงทุ่งฟ้าผ่า ขอให้กรมธนารักษ์เร่งเข้าไปช่วยเหลือให้เหมาะสม พร้อมกันนี้ ได้ย้ำกิงกำลังป้องกันชายแดน จันทบุรี - ตราด ให้ความสำคัญ กวดขันการแก้ปัญหายาเสพติด และการลักลอบเข้าเมือง รวมทั้งสนับสนุนการค้าและเศรษฐกิจชายแดน เพื่อฟื้นฟูเศรษฐกิจและชีวิตความเป็นอยู่ของประชาชน จากนั้น ได้เดินทางไปติดตามความคืบหน้า โครงการบรรเทาอุทกภัยเมืองจันทบุรี ( คลองภักดีรำไพ ) ที่ก่อสร้างแล้วเสร็จแล้ว พร้อมกับพบประชาชนที่ได้รับประโยชน์จากการแก้ปัญหาในพื้นที่ ได้ยืนยันความตั้งใจของรัฐบาลในการแก้ปัญหาโครงสร้างพื้นฐานและการบริหารจัดการน้ำ ที่มุ่งความยั่งยืนและการกินดีอยู่ดีในลักษณะมีส่วนร่วมไปพร้อมกัน